Անդրանիկ Պօղոսեան

**Անդրանիկ Պօղոսեան** (): Հալէպի Կրթասիրաց Սարգիս Չեմպերջեան երկրորդական վարժարանի տնօրէն, Բերիոյ Հայոց Թեմի Երեսփոխանական ժողովի անդամ:

## Կենսագրութիւն
Անդրանիկ Պօղոսեան իր նախնական կրթութիւնը ստացած է Գամիշլիի Ազգային Վարժարանին մէջ, այնուհետեւ 1967-ին աւարտելով պետական երկրորդական վարժարանի պաքալորիա կարգը՝ ընդունուած է Հալէպի Պետական Համալսարանը, զոր աւարտած է 1972-ին ստանալով գիւղատնտեսական երկրաչափութեան վկայական:

1972-էն սկսեալ պաշտօնավարած է G.O.A.M. պետական հաստատութեան մէջ, որպէս փոխ տնօրէն, ապա 1986-1993 թուականներուն՝ նոյն հաստատութեան ընդհանուր տնօրէն:

Անդրանիկ Պօղոսեան քանի մը անգամ նախարարութեան կողմէ գործուղղուած է Արեւելեան եւ Արեւմտեան Գերմանիա, Յորդանան եւ համագործակցած՝ Icarda գիւղատնտեսութեան զարգացման համաշխարհային հաստատութեան հետ:

Հայրենիք այցելութեան շրջանին հարցազրոյցներ ունեցած է «Եռագոյն», «Հայերն Այսօր», «Arm News» եւ լրատուական բազմաթիւ կայքերու հետ:

## Կրթասիրաց Վարժարանի տնօրէնութեան պաշտօն
1999-էն սկսեալ մինչեւ օրս Անդրանիկ Պօղոսեան կը վարէ Կրթասիրաց Վարժարանի տնօրէնութեան պաշտօնը: Կրթասիրաց Վարժարան հիմնադրուեցաւ 1924-ին, սկիզբը որպէս նախակրթարան, ապա 2003-ին օժտուեցաւ միջնակարգի բաժինով, իսկ 2006-ին զարգանալով եւ բարգաւաճելով ունեցաւ երկրորդականի բաժին եւ անուանուեցաւ «**Կրթասիրաց Ս. Չէմպէրճեան Երկրդ. Վարժարան**», մեծարգոյ բարերար եւ նուիրատու՝ տիար **Գաբրիէլ Չէմպէրճեան**ի նիւթաբարոյական օժանդակութեամբ:

## Անդամակցութիւն
1982-1986 թուականներուն ընտրուած է Սուրիոյ գիւղատնտեսական երկրաչափերու սենտիքայի համագումարի անդամ: Նոյն տարիներուն պաշտօնի բերումով զանազան հանդիպումներ եւ հարցազրոյցներ կատարած է հեռատեսիլի եւ պարբերաթերթերու հետ:

### Անդամակցութիւն Գամիշլիի քաղաքապետարանի Խորհուրդ
1983-1987 թուականներուն Անդրանիկ Պօղոսեան ընտրուած է Գամիշլիի քաղաքապետարանի Խորհուրդի անդամ:

1993-ին Անդրանիկ Պօղոսեան իր զաւակներուն համալսարանական ուսումը կատարելագործելու համար փոխադրուած է Հալէպ, հրաժարելով պետական պաշտօնէն:

## Ազգային Կեանք ու գործունէութիւն

### Գամիշլիի Ազգային Վարժարանի Հոգաբարձութեան Խորհուրդ
Անդրանիկ Պօղոսեան Եղած է Գամիշլիի Ազգային Վարժարանի Հոգաբարձութեան Խորհուրդի անդամ, ապա ատենապետ եւ 1990-1993 թուականներուն Գամիշլի քաղաքի եւ յարակից շրջաններու Թաղական Խորհուրդի ատենապետ:

### Բերիոյ Հայոց Թեմի Երեսփոխանական Ժողով
1991 թուականէն ի վեր Անդրանիկ Պօղոսեան ընտրուած է Բերիոյ Հայոց Թեմի Երեսփոխանական Ժողովի անդամ:

### Բերիոյ Հայոց Թեմի Հայկական Կալուածներու Հոգաբարձուներու Խորհուրդ
Անդրանիկ Պօղոսեան Եղած է Բերիոյ Հայոց Թեմի Հայկական Կալուածներու Հոգաբարձուներու Խորհուրդի անդամ, ապա նոյն Խորհուրդի ատենապետ:

### Բերիոյ Հայոց Թեմի Դատաստանական Խորհուրդ
Անդրանիկ Պօղոսեան Եղած է Բերիոյ Հայոց Թեմի Դատաստանական Խորհուրդի Նախադատ Ատեանի դատախազ:

## Գնահատագիր, պատուոյ գիր, յուշամետալ եւ շքանշան
Անդրանիկ Պօղոսեան **Սուրիոյ փոխ վարչապետին կողմէ արժանացած է գնահատական**ի, ինչպէս նաեւ **Հալէպի Բանուորներու Միութենէն արժանացած է Պատուոյ Գիր**ի:

2014-ին Յունիս ամսուան ընթացքին Հայաստան գտնուելով «Սայեաթ-Նովա» Մշակութային Միութեան կողմէ արժանացած է **Պատուոյ Գիր**ի ազգանուէր ծառայութեան համար: Նոյն ժամանակաշրջանին Հայաստանի Հանրապետութեան Կրթութեան եւ Գիտութեան նախարարութեան հրաւէրին ընդառաջելով Աղուերանի մէջ մասնակցութիւնս բերի Կրթական վեցերորդ համաժողովին:

29 Յուլիս, 2014-ին, որպէս տնօրէն եւ ազգային գործիչ, Սփիւռքի Նախարարութեան կողմէ կ'արժանանայ «**Մայրենիի Դեսպան**» շքանշանին:

6 Ապրիլ, 2016-ին Հալէպի Կրթական Տնօրէնութեան կողմէ **Պատուոյ Գիր**ով կը գնահատուի, որպէս տնօրէն տարիներու վաստակին համար:

Օգոստոս 2016-ին Հայաստանի Հանրապետութեան **Կրթութեան եւ Գիտութեան նախարար Տիար Լեւոն Մկրտիչեան**ի հրամանով կը պարգեւատրուի **յուշամետալով` կրթութեան եւ գիտութեան ոլորտ**ին մէջ ներդրած մեծագոյն աւանդի համար:

16 Հոկտեմբեր, 2017-ին **Սուրիոյ ուսուցչական սենտիքա**յին կողմէ յատուկ գնահատագրով Անդրանիկ Պօղոսեան կը պարգեւատրուի:

## Երախտագիտութեան Մետալ
2017-ին Հայաստանի Անկախութեան 25-րդ տարեդարձին առիթով Հ.Հ. Վսեմաշուք Նախագահ Տիար **Սերժ Սարգիսեան**ի կողմէ հայրենիք-սփիւռք կապերու ամրապնդման եւ զարգացման գործին ներդրած աւանդի համար պարգեւատրուեցաւ «Երախտագիտութեան մետալով» ու «գնահատագիրով»:

## Պատկերասրահ Գնահատագիրեր, պատուոյ գիրեր, յուշամետալ, շքանշան եւ երախտագիական մետալ

Անդրանիկ Պօղոսեան ռ Սայեաթ-Նովա Պատուոյ Գիր.jpg|«Սայեաթ-Նովա» Մշակութային Միութեան կողմէ Պատուոյ Գիրի ազգանուէր ծառայութեան համար: Յունիս 2014 թ.
Անդրանիկ Պօղոսեան - Մայրենիի Դեսպան մետալ.jpg|«Մայրենիի Դեսպան» շքանշան:29 Յուլիս, 2014 թ.
Անդրանիկ Պօղոսեան - Հալէպի Կրթական Տնօրէնութեան պատուոյ գիրը.jpg|Հալէպի Կրթական Տնօրէնութեան կողմէ՝ «Պատուոյ Գիր», որպէս տնօրէն տարիներու վաստակին համար:6 Ապրիլ, 2016 թ.
Անդրանիկ Պօղոսեան - Կրթութեան եւ գիտութեան ոլորտի յուշամետալ.jpg|Հայաստանի Հանրապետութեան Կրթութեան եւ Գիտութեան նախարարի հրամանով «յուշամետալ»: Օգոստոս 2016 թ.
Անդրանիկ Պօղոսեան Հայաստանի նախագահի հրամանագիր 13-Nakhakahi Hramanakir.jpg|Հայաստանի Անկախութեան 25-րդ տարեդարձին առիթով Հայաստանի նախագահ Սերժ Սարգիսեանի հրամանագիրով Երախտագիտութեան մետալ ու գնահատագիր:2017 թ.
Անդրանիկ Պօղոսեան Երախտագիտութեան մետալ գնահատագիր.jpg|«Երախտագիտութեան մետալ» ու «գնահատագիր»:2017թ.
Անդրանիկ Պօղոսեան - Սուրիոյ Ուսուցիչներու սենտիքայի գնահատագիր.jpg|Սուրիոյ ուսուցչական սենտիքայ գնահատագիր:16 Հոկտեմբեր, 2017 թ.


## Պատկերասրահ Անդրանիկ Պօղոսեան

Անդրանիկ Պօղոսեան - Սփիւռքի նախարար Հրանոյշ Յակոբեանի հետ.jpg|Սփիւռքի նախարար Հրանոյշ Յակոբեանի հետ:
Անդրանիկ Պօղոսեան - Մայրենիի Դեսպան մետալ Սփիւռքի Նախարարութիւն.jpg| Սփիւռքի Նախարարութ«Մայրենիի Դեսպան» շքանշան 29 Յուլիս, 2014 թ.
Անդրանիկ Պօղոսեան - Մայրենիի Դեսպան մետալակիր.jpg|Անդրանիկ Պօղոսեան «Մայրենիի Դեսպան» մետալակիր 29 Յուլիս, 2014 թ.:
Անդրանիկ Պօղոսեան - Երեւանի Կրթութեան եւ գիտութեան նախարարութեան յուշամետալ.jpg|Հ Հ Կրթութեան եւ Գիտութեան նախարարի յուշամետալ Օգոստոս 2016 թ.:
Անդրանիկ Պօղոսեան - կրթութեան եւ գիտութեան նախարարութիւն Երեւան.jpg|Հ Հ Կրթութեան եւ Գիտութեան նախարարի յուշամետալ եւ գնահատագիր Օգոստոս 2016 թ
Անդրանիկ Պօղոսեան - Հայաստանի նախագահի հրամանագիր.jpg|Հայաստանի նախագահի հրամանագիրի յանձումը ՀՀ Հալէպի Գլխաւոր Հիւպատոս Տիգրան Գէորգեանի կողմէն:
Անդրանիկ Պօղոսեան ՀՀ նախագահի հրամանագիր.jpg|Անդրանիկ Պօղոսեան ՀՀ նախագահի հրամանագիր


## Պատկերասրահ Անդրանիկ Պօղոսեան Հալէպի կրթական տնօրէնութիւն եւ Սուրիոյ ուսուցչական սենտիքա

Անդրանիկ Պօղոսեան - Պատուոյ Գիր կրթական տնօրէնութիւն Սուրիա.jpg|Հալէպի Կրթական Տնօրէնութեան կողմէ «Պատուոյ Գիրով» կը գնահատուի: 6 Ապրիլ, 2016
Անդրանիկ Պօղոսեան - Կրթական տնօրէնութիւն Սուրիա Հալէպ.jpg|Հալէպի Կրթական Տնօրէնութեան կազմին հետ:6 Ապրիլ,2016
Անդրանիկ Պօղոսեան - Սուրիոյ Ուսուցիչներու սենտիքայի գնահատագիրը.jpg| Սուրիոյ ուսուցչական սենտիքային «գնահատագիրը»:16 Հոկտեմբեր, 2017 թ.


## Ծանօթագրութիւններ

## Աղբիւրներ
* ՍՈՒՐԻԱ ԿՐԹԱՍԻՐԱՑ Ս. ՉԵՄՊԵՐՃԵԱՆ ԵՐԿՐՈՐԴԱԿԱՆ ՎԱՐԺԱՐԱՆԻ ԱՒԱՐՏԱԿԱՆ ԶՈՅԳ ՀԱՆԴԷՍՆԵՐԸ 11/08/ 2011
* Հալէպի Կրթասիրաց Երկրորդական Վարժարանէն Հիւրեր ՀՀ Սփիւռքի Նախարարութեան Մէջ 29/07/2014
* Անդրանիկ Պօղոսեան. «Երէք Զաւակներու Փոխարէն Այսօր Ես Հալէպի Մէջ 500 Զաւակ Ունիմ Եւ Չեմ Կրնար Ձգել Զանոնք…» 28/08/2014
* Հալէպի Կրթական Տնօրէնին Այցելութիւնը Կրթասիրաց Ս. Չէմպէրճեան Երկրդ. Վարժարան 14.01.2016
* Կրթասիրաց Ս.Չէմպէրճեան Երկրորդական Վարժարան Գ. եւ Դ. կարգերուն առաջնութիւնը շահեցաւ 24/03/2016
* «Ինծի Համար Ազգային Եւ Մարդկային Պարտականութիւն Է Դպրոցի Դռները Բաց Պահելը» Անդրանիկ Պօղոսեան 24/08/2016
* Կրթասիրաց վարժարանի տնօրենը պարգևատրվել է ԿԳՆ «Ոսկե հուշամեդալով» 10/09/2016
* Սուրիա Սրբոց Վարդանանց Եւ Մայրենի Լեզուին Նուիրուած Տօնախմբութիւն Կրթասիրաց Ս. Չեմպերճեան Երկրդ. Վարժարանին Մէջ 16/03/2017
* «Ինծի Համար Ազգային Եւ Մարդկային Պարտականութիւն Է Դպրոցի Դռները Բաց Պահել» Անդրանիկ Պօղոսեան 26/07/2017
* http://www.aztagdaily.com/archives/361489 Հրանուշ Յակոբեան Ընդունած Է Հալէպի Կրթասիրաց Սարգիս Չէմպերճեան Երկրորդական Վարժարանի Տնօրէնը 23/08/2017
* Երբեք Չեմ Մոռնար Սուրիոյ Պատերազմի Մեր Անմեղ Զոհերը, Մեր Անմեղ Աշակերտները. Անդրանիկ Պօղոսեան 26/09/2017

Ստորոգութիւն:Հայ մանկավարժներ